Document ID: 31997R2617

ΚΑΝΟΝΙΣΜΟΣ (ΕΚ) αριθ. 2617/97 ΤΗΣ ΕΠΙΤΡΟΠΗΣ της 16ης Δεκεμβρίου 1997 για την τροποποίηση του κανονισμού (ΕΟΚ) αριθ. 1481/86 περί καθορισμού των τιμών των νωπών ή διατηρημένων δι' απλής ψύξεως ολοκλήρων σφαγίων αμνών που διαπιστώνονται στις αντιπροσωπευτικές αγορές της Κοινότητας και περί του πίνακα των τιμών ορισμένων άλλων ποιοτήτων σφαγίων προβάτων εντός της Κοινότητας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3013/89 του Συμβουλίου, της 25ης Σεπτεμβρίου 1989 περί κοινής οργανώσεως αγοράς στον τομέα του προβείου και του αιγείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1589/96 (2), και ιδίως το άρθρο 4 παράγραφος 5,
Εκτιμώντας:
ότι ο κανονισμός (ΕΟΚ) αριθ. 1481/86 (3), όπως τροποποιήθηκε τελευταία από τον κανονισμό (ΕΚ) αριθ. 2344/96 (4), θεσπίζει τους κανόνες που αφορούν τον καθορισμό των τιμών των νωπών ή διατηρημένων με απλή ψύξη σφαγίων αμνών στις αντιπροσωπευτικές αγορές της Κοινότητας καθώς και τον πίνακα των τιμών ορισμένων άλλων ποιοτήτων σφαγίων προβάτων στις αντιπροσωπευτικές αγορές της Κοινότητας 7
ότι τα διαθέσιμα αριθμητικά στοιχεία όσον αφορά την παραγωγή προβείου κρέατος οδηγούν στην προσαρμογή των συντελεστών που χρησιμοποιούνται στον υπολογισμό των τιμών των σφαγίων των προβάτων στις αντιπροσωπευτικές αγορές της Κοινότητας 7
ότι, βάσει της κτηθείσας πείρας και λαμβανομένης υπόψη της ανάγκης βελτίωσης της διαφάνειας του πίνακα των τιμών της αγοράς των κρατών μελών, πρέπει να εισαχθούν στον εν λόγω πίνακα, κάθε φορά που είναι δυνατόν, οι τιμές που διαπιστώνονται για τις διαφορετικές ποιότητες της κλίμακας ταξινόμησης που ορίζονται στα παραρτήματα του κανονισμού (ΕΟΚ) αριθ. 2137/92 για την κοινοτική κλίμακα ταξινόμησης των σφαγίων προβατοειδών (5) όπως τροποποιήθηκε από τον κανονισμό (ΕΚ) αριθ. 1278/94 (6), που ικανοποιούν τα κριτήρια σχετικά με τον ορισμό της τυποποιημένης ποιότητας που προβλέπεται από τον κανονισμό (ΕΟΚ) αριθ. 338/91 (7), όπως τροποποιήθηκε τελευταία από τον κανονισμό (ΕΚ) αριθ. 1278/94 7
ότι, για την όσο το δυνατόν καλύτερη αντιπροσωπευτικότητα των τιμών που διαπιστώνονται ανάλογα με την κλίμακα ταξινόμησης που χρησιμοποιείται σε κάθε κράτος μέλος, είναι αναγκαίος ο καθορισμός μέσης τιμής που διαπιστώνεται για κάθε κράτος μέλος καθώς και για τη Μεγάλη Βρετανία και τη Βόρεια Ιρλανδία στο Ηνωμένο Βασίλειο 7 ότι προς το σκοπό αυτό πρέπει να σταθμιστεί η τιμή που διαπιστώνεται για κάθε ποιότητα με ένα συντελεστή που εκφράζει τη σχετική σημασία κάθε ποιότητας σε σχέση με τις ποσότητες ανάλογα με την κλίμακα ταξινόμησης σε κάθε κράτος μέλος 7
ότι η μέση τιμή που διαπιστώνεται ανάλογα με την κλίμακα ταξινόμησης πρέπει να εισαχθεί στον κατάλογο του συνόλου των αντιπροσωπευτικών αγορών σε κάθε κράτος μέλος, χρησιμοποιώντας συντελεστή στάθμισης που εκφράζει τη σχετική σημασία της κλίμακας ταξινόμησης σε σχέση με τις συνολικές ποσότητες στην αγορά κάθε κράτους μέλους 7
ότι η εισαγωγή της κλίμακας στον κατάλογο των αντιπροσωπευτικών αγορών μπορεί να είναι περιττή λόγω της ύπαρξης άλλων αγορών 7 πρέπει επομένως, ανάλογα με την περίπτωση, είτε να αποσυρθούν από τον κατάλογο οι εν λόγω αγορές, είτε να μειωθεί η παρούσα στάθμισή τους στον κατάλογο αυτό, ανάλογα με το βαθμό ενσωμάτωσης της κλίμακας ταξινόμησης 7
ότι η επιτροπή διαχείρισης προβάτων και αιγών δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1481/86 τροποποιείται ως εξής:
1. Στο άρθρο 2 παράγραφος 1, τελευταίο εδάφιο, το στοιχείο β) καταργείται 7
2. Στο άρθρο 2 παράγραφος 4, οι ενδείξεις «οι περιφέρειες 5 και 6» αντικαθίστανται από «τη Μεγάλη Βρετανία και τη Βόρεια Ιρλανδία» 7
3. Στο άρθρο 3 καταργείται η παράγραφος 2 7
4. Το παράρτημα Ι αντικαθίσταται από το παράρτημα Ι του παρόντος κανονισμού 7
5. Το παράρτημα ΙΙ αντικαθίσταται από το παράρτημα ΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την αρχή της περιόδου εμπορίας 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Δεκεμβρίου 1997.

Labels: 2
17